rejauldu/bengali-wikipedia huggingface dataset:
ভাগ্যলক্ষ্মী ২০২৫ সালের একটি বাংলা ভাষার ভারতীয় রহস্যধর্মী ক্রাইম থ্রিলার চলচ্চিত্র। নন্দী মুভিজের ব্যানারে লিখেছেন এবং পরিচালনা করেছেন মৈনাক ভৌমিক। প্রধান চরিত্রে অভিনয় করেছেন ঋত্বিক চক্রবর্তী ও শোলাঙ্কি রায়। যা ১০ জানুয়ারি প্রেক্ষাগৃহে মুক্তি পেয়েছে।  পরিচালক মৈনাক ভৌমিকের এই ছবিতে প্রথমবার জুটি হিসাবে দেখা যাবে ঋত্বিক চক্রবর্তী ও শোলাঙ্কি রায়।  পটভূমি  "সত্য ও কাবেরী" মধ্যবিত্ত দম্পতির জীবনের চড়াই-উতরাই এবং এক অনিশ্চিত পরিস্থিতিকে কেন্দ্র করে নির্মিত একটি ছবি। সত্য ও কাবেরী তাদের একমাত্র ছেলেকে উচ্চশিক্ষার জন্য দিল্লিতে পাঠিয়েছে, যা তাদের অর্থনৈতিক অবস্থার ওপর বড় চাপ সৃষ্টি করে। মধ্য ত্রিশের এই দম্পতি কঠোর পরিশ্রম করে নিজেদের জীবন এগিয়ে নিয়ে যাচ্ছিল।  তাদের ছেলে দিল্লিতে সত্যর ভাইয়ের সঙ্গে থাকছে, এবং দম্পতি এক প্রকার ধৈর্য ধরে তাদের সীমিত জীবনের সঙ্গে মানিয়ে নিচ্ছিল। তবে, তাদের জীবন এক অপ্রত্যাশিত মোড় নেয়, যখন তাদের পুরোনো এক বন্ধু আকস্মিকভাবে তাদের বাড়িতে আসে। বন্ধুর আকস্মিক উপস্থিতি তাদের জীবনে কিছুটা উষ্ণতা আনে, কিন্তু পরিস্থিতি নাটকীয়ভাবে পাল্টে যায় যখন সেই বন্ধু রহস্যজনকভাবে মারা যায়।  মৃত্যুর পর, বন্ধুর ফেলে যাওয়া একটি স্যুটকেস তাদের সামনে আসে, যা ভর্তি টাকায়। এই স্যুটকেসকে ঘিরে তাদের জীবনে একের পর এক জটিলতা সৃষ্টি হয়। স্যুটকেসটি শুধু তাদের অর্থনৈতিক অবস্থার পরিবর্তনের সম্ভাবনা আনে না, বরং এটি তাদের নৈতিকতা, সম্পর্ক এবং জীবনের উদ্দেশ্য নিয়ে এক গভীর প্রশ্ন তোলে।  অভিনয়শিল্পী  ঋত্বিক চক্রবর্তী - সত্য  শোলাঙ্কি রায় - কাবেরী  লোকনাথ দে  সুজন নীল মুখার্জি  যুধাজিৎ সরকার  সুব্রত দত্ত  দেবপ্রিয় মুখোপাধ্যায়  স্বস্তিকা দত্ত  নীল মুখোপাধ্যায়  মুক্তি  ২০২৫ সালের ১০ই জানুয়ারি পশ্চিমবঙ্গের প্রেক্ষাগৃহে মুক্তি পেয়েছে।  তথ্যসূত্র   বহিঃসংযোগ   বিষয়শ্রেণী:২০২৫-এর রোমাঞ্চকর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
পশ্চিম আফ্রিকা ক্রিকেট দল আন্তর্জাতিক ক্রিকেটে চারটি পশ্চিম আফ্রিকান দেশ নাইজেরিয়া, ঘানা, গাম্বিয়া ও সিয়েরা লিওনের প্রতিনিধিত্ব করত। ২০০৩ সালে দল ভেঙে নাইজেরিয়া বেরিয়ে এলে দলটি পুরোপুরি বিলুপ্ত হয়ে যায়।  রেকর্ড আইসিসি ট্রফি  ১৯৭৯: অংশ নেয়নি  ১৯৮২: ১ম রাউন্ড  ১৯৮৬: অংশ নেয়নি ১৯৯০: অংশ নেয়নি ১৯৯৪: ১৭শ ১৯৯৭: ১৮শ ২০০১: প্রত্যাহার  আরও দেখুন পশ্চিম আফ্রিকা ক্রিকেট কাউন্সিল পূর্ব আফ্রিকা ক্রিকেট দল পূর্ব ও মধ্য আফ্রিকা ক্রিকেট দল  তথ্যসূত্র  বিষয়শ্রেণী:পশ্চিম আফ্রিকা বিষয়শ্রেণী:পশ্চিম আফ্রিকায় ক্রিকেট বিষয়শ্রেণী:আফ্রিকায় ক্রিকেট বিষয়শ্রেণী:আন্তর্জাতিক ক্রিকেটে পশ্চিম আফ্রিকা বিষয়শ্রেণী:আন্তর্জাতিক ক্রিকেটে ঘানা বিষয়শ্রেণী:আন্তর্জাতিক ক্রিকেটে নাইজেরিয়া বিষয়শ্রেণী:আন্তর্জাতিক ক্রিকেটে গাম্বিয়া বিষয়শ্রেণী:আন্তর্জাতিক ক্রিকেটে সিয়েরা লিওন
খাজা হাজী দোস্ত মুহম্মদ কন্দহারী ()  ঊনবিংশ শতাব্দির (১৮০১-১৮৬৮) একজন আফগানস্তানি সুফি পীর যিনি নকশবন্দিয়া ত্বরিকার অনুসারী ছিলেন।  জীবনী দোস্ত মুহাম্মদ আফগানিস্তানের কন্দহারে ১২১৬ হিজরী (১৮০১/১৮০২) এ জন্মগ্রহণ করেন এবং সেখানে নিজের প্রাথমিক শিক্ষা গ্রহণ করেন। তরুণ বয়সেই তিনি মদীনার নববী মসজিদে একজন বিখ্যাত ভারতীয় নকশবন্দি তরিকার পীর গোলাম আলী দেহলভীর (১৭৪৩-১৮২৪) অপ্রত্যাশিত স্বাক্ষাত পেয়ে যান। তিনি বলেন যে গোলাম আলীর আধ্যাত্বিক শক্তি (ফয়েজ) এতটাই প্রখর ছিল যা তাকে সর্বদা অস্থির এবং মনোযোগ বিচ্ছিন্ন করত। গোলাম আলীর আধ্যাত্বিক শক্তিতে তিনি এতটাই মোহিত হয়েছিলেন যে তিনি নিজের গৃহ থেকে বেরও হতে পারতেন না। ভারতে ফিরে তিনি আধ্যাত্বিক কর্মকাণ্ডে লিপ্ত হয়ে পড়েন যার কিছু কয়েক সপ্তাহ অবধি স্থায়ী ছিল। যা হোক, দোস্ত মুহাম্মদ বায়াত দান করার আগেই গোলাম আলী ওফাত বরণ (মৃত্যুবরণ) করেন।তাই তিনি গোলাম আলীর খলিফা (আধ্যাত্বিক প্রতিনিধি) আবু ছৈয়দ মোজাদ্দেদী রামপুরী এর হাতে বায়াত দান করার জন্য আবেদন করেন। আবেদনের সময় আবু ছৈয়দ হজ্জ করার জন্য দেশ ত্যাগ করছিলেন, তাই তিনি দোস্ত মুহাম্মদকে তার পুত্র (এবং খলিফা) শাহ আহমদ ছৈয়দ দেহলভীর (১৮০২-১৮৬০) কাছে প্রেরণ করেন। প্রায় ১৪ মাস আপন মুর্শিদের (পীর) সাথে অতিবাহিত করার পর, হাজী দোস্ত মুহাম্মদ আহমেদ ছৈয়দের খলিফা (আধ্যাত্বিক প্রতিনিধি) হিসেবে নিযুক্ত হন এবং আফগানিস্তানের কান্দাহার এলাকায় নিযুক্ত হন।১৮৪২ সালে শাহ সুজার, (আফগানিস্তানের শাসক) গুপ্তহত্যার জের ধরে দোস্ত মুহাম্মদ দেশ ত্যাগে বাধ্য হন।(এই এক ঘটনায় তার বিখ্যাত কতিপয় শিষ্য যেমন ছৈয়দ মুহাম্মদ শাহ জান-ফিশান খান পাগমানিও দেশ ত্যাগে বাধ্য হন।) আহমেদ ছৈয়দ তাকে এমন এক জায়গায় স্খায়ী হতে পরামর্শ দেন যেখানে পশতু এবং পাঞ্জাবী উভয় ভাষায় কথা বলা যায়। কেন্দ্র গড়ে তুলেন এবং মৃত্যুর পর সেখান সমাহিত হন। মৃত্যু ও উত্তরসূরী দোস্ত মুহাম্মদের উত্তরসূরী ছিলেন খাজা মুহাম্মদ উসমান দামানি , যাকে তিনি নকশাবিন্দয়া, মোজাদ্দেদীয়া, মাসুমিয়া, মাজহারিয়া এবং কাদেরিয়া, চিশতিয়া, সোহরার্দিয়া, কুবরিয়া, সাত্তারিয়া, মাদারিয়া, কালান্দারিয়া সহ অন্যান্য সুফি তরিকার জ্ঞান শিক্ষাদানের জন্য শর্তহীন অনুমতি দেন।  আধ্যাত্বিক বংশের অনুক্রম হাজী দোস্ত মুহাম্মদ কান্দাহারি সুফিবাদের মোজাদ্দেদিয়া, নকশাবন্দিয়া তরিকার মূল শাখা, তরিকার অনুসারী ছিলেন। তার আধ্যাত্বিক বংশ অনুক্রম সুফি পীর আহমেদ সিরহিন্দি এর মধ্য হয়ে হযরত মুহাম্মদ (দঃ) এর বংশের সাথে মিলিত হয়েছে।  তার খলিফা   খাজা মুহাম্মদ উসমান দামানি, তার আধ্যাত্বিক প্রতিনিধি   মাওলানা রহিম বখশ পাঞ্জাবী, তাকে দিল্লির খানকায়ে মাযহারিয়ার দায়িত্ব দিয়ে সেখানে প্রেরণ করেন।  তথ্যসূত্র       বহিঃসংযোগ    Jalwa Gah-e-Dost (Urdu) 2nd edition (2008) by Khwaja Muhammad Tahir Abbasi  Short Biography in Urdu by Mukhtar Ahmed Khokhar  Photograph of the grave (mazar) of Dost Muhammad in Musazai Sharif  বিষয়শ্রেণী:আফগান ব্যক্তি বিষয়শ্রেণী:১৮৬৮-এ মৃত্যু বিষয়শ্রেণী:১৮০০-এর দশকে জন্ম বিষয়শ্রেণী:কান্দাহারের ব্যক্তি বিষয়শ্রেণী:নকশবন্দি তরিকা বিষয়শ্রেণী:১৯শ শতাব্দীর ইসলামের মুসলিম পণ্ডিত বিষয়শ্রেণী:সুন্নি মুসলিম পণ্ডিত বিষয়শ্রেণী:আফগান সুফি সাধক বিষয়শ্রেণী:সুফি শিক্ষক বিষয়শ্রেণী:পাকিস্তানে সুফিবাদ
দিয়ালো বাঙ্গালা ( ) নেপালী রাজপরিবারের ব্যবহৃত একটি প্রাক্তন প্রাসাদ।  এটি নেপালের ভরতপুরে, মদন আশ্রিত মহাসড়কের কাছে অবস্থিত। দিয়ালো বাঙ্গালা ১৯৬০ সালে এর দশকে রাজা মহেন্দ্র কর্তৃক নির্মিত হয়েছিল। রাজা মহেন্দ্র ১৯৭২ সালের ৩১ জানুয়ারী এই প্রাসাদে মারা যায়।   তথ্যসূত্র   বিষয়শ্রেণী:১৯৬০-এর দশকে নেপালে প্রতিষ্ঠিত বিষয়শ্রেণী:নেপালের প্রাসাদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিশালগড় রেলওয়ে স্টেশন হল ভারতের ত্রিপুরা রাজ্যের পশ্চিম ত্রিপুরা জেলার একটি রেলওয়ে স্টেশন। এর কোড হল BLGH । এটি বিশালগড় শহরে পরিসেবা প্রদান করে। স্টেশনটি লুমডিং-সাব্রুম সেকশনে অবস্থিত, যা  উত্তর পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়। First Commercial Broad  Freight Train Arrives In Tripura BG railhead reaches Udaipur amid cheers    প্রধান ট্রেন    ৫৫৬৮১/৫৫৬৮২ আগরতলা-গার্জী প্যাসেঞ্জার  ৫৫৬৮৩/৫৫৬৮৪ গার্জি-আগরতলা প্যাসেঞ্জার আরো দেখুন   তথ্যসূত্র   বিষয়শ্রেণী:পশ্চিম ত্রিপুরা জেলার রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:২০১৬-এ ত্রিপুরায় প্রতিষ্ঠিত
ডারিন জেমস মারে (; জন্ম: ৪ সেপ্টেম্বর, ১৯৬৭) ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।Darrin Murray, CricInfo. Retrieved 2019-12-14.  ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন।Darrin Murray, CricketArchive. Retrieved 2019-12-14. দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ডারিন মারে।   খেলোয়াড়ী জীবন  ১৯৯০-৯১ মৌসুম থেকে ১৯৯৭-৯৮ মৌসুম পর্যন্ত ডারিন মারে’র প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে আটটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন ডারিন মারে। ২৫ নভেম্বর, ১৯৯৪ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৫ তারিখে ডুনেডিনে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। এছাড়াও, ৩ নভেম্বর, ১৯৯৪ তারিখে দিল্লিতে স্বাগতিক ভারত দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।  ক্রিকেট খেলা থেকে অবসর গ্রহণের পর হিসাবরক্ষক হিসেবে কর্মরত তিনি।   তথ্যসূত্র    আরও দেখুন   ম্যাথু হার্ট  ডেরেক স্টার্লিং  নিউজিল্যান্ডীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যান্টারবারির ক্রিকেটার বিষয়শ্রেণী:ক্রাইস্টচার্চ থেকে আগত ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:সাউথ আইল্যান্ডের ক্রিকেটার
thumb|250px|১০৩১ খ্রিষ্টাব্দে তাইফাসমূহ (সবুজ) তাইফা ( ṭā'ifa থেকে, বহুবচন طوائف ṭawā'if) দ্বারা মুসলিম শাসিত স্পেনের স্বাধীন রাজ্যসমূহ বোঝানো হয়। এগুলো ছিল বিভিন্ন ছোট রাজ্য। ১০৩১ সালে কর্ডো‌বার উমাইয়া খিলাফতের পতনের পর এসব রাজ্যের উদ্ভব হয়।  ইতিহাস উত্থান ১১শ শতাব্দীতে প্রথম ক্রুসেড শুরু হওয়ার পর জেরুজালেম অঞ্চল খ্রিষ্টানদের হস্তগত হয়। এসময় ইবেরিয়ান উপদ্বীপের উত্তরের খ্রিষ্টানরা মুসলিম অঞ্চল দখল শুরু করে। কর্ডো‌বা খিলাফত ইউরোপের সবচেয়ে ধনী ও শক্তিশালী রাষ্ট্র হলেও তাতে গৃহযুদ্ধ দেখা দেয় যা ফিতনা বলে পরিচিত। ফলাফল হিসেবে খিলাফত ভেঙে গিয়ে তাইফা নামক শত্রুভাবাপন্ন বিভিন্ন ক্ষুদ্র আমিরাত সৃষ্টি হয়।  তবে এই রাজনৈতিক বিভক্তির ফলে সাংস্কৃতিক ক্ষেত্রে অবনতি ঘটেনি। বুদ্ধিবৃত্তিক কর্মকাণ্ড এসব তাইফায় চালু ছিল।  ১১শ ও মধ্য ১২শ শতাব্দীতে তাইফার সমৃদ্ধির সময় আমিরদের মধ্যে প্রতিযোগিতা দেখা দেয়। এতে সামরিক ছাড়া সাংস্কৃতিক কারণও ছিল। বিখ্যাত কবি ও কারিগরদেরকে তারা নিজস্ব কাজে নিয়োজিত করতে সচেষ্ট ছিলেন।  অবনতি খিলাফতের শক্তিশালী অবস্থায় উত্তরের খ্রিষ্টান রাজ্যগুলো খলিফাকে কর প্রদান করত। খিলাফতের ভাঙনের পর উদ্ভূত ক্ষুদ্র রাজ্যগুলো তাদের খ্রিষ্টান প্রতিপক্ষের তুলনায় দুর্বল হয়ে পড়ে।  সামরিক দুর্বলতার কারণে খ্রিষ্টানদের সাথে লড়াইয়ের জন্য তাইফার শাসকরা উত্তর আফ্রিকান যোদ্ধাদেরকে দুইবার আমন্ত্রণ জানান। ১০৮৫ সালে টলেটোর পতনের পর আলমোরাভিদের এবং ১১৪৭ সালে লিসবনের পতনের পর আলমোহাদদের আমন্ত্রণ জানানো হয়েছিল। তাদের যোদ্ধারা তাইফা আমিরদের সাহায্য করা ছাড়াও তাদের ভূখণ্ডগুলো উত্তর আফ্রিকান সাম্রাজ্যের অংশ করে নেয়।  পার্শ্ববর্তী খ্রিষ্টান ও মুসলিম প্রতিবেশী রাজ্যের সাথে লড়াইয়ের জন্য তাইফাগুলো খ্রিষ্টান ভাড়াটে সৈনিকদের নিয়োগ করত। সেভিল ছিল আলমোরাভি আক্রমণের পূর্বে সবচেয়ে গতিশীল তাইফা। জারাগোজাও খুব শক্তিশালী ও ধনী তাইফা ছিল। জারাগোজা, টলেডো ও বাডাজোজ ছিল প্রাক্তন খিলাফতের সীমান্তবর্তী সামরিক জেলা।  তথ্যসূত্র  বহিঃসংযোগ History of Spain: Disintegration of the Caliphate (1010–1260) Regnal Chronologies - Iberia: al-Andalus The Taifa Period  বিষয়শ্রেণী:তাইফা বিষয়শ্রেণী:ইউরোপের প্রাক্তন মুসলিম রাষ্ট্র বিষয়শ্রেণী:ইউরোপের প্রাক্তন রাজ্য বিষয়শ্রেণী:প্রাক্তন সাম্রাজ্য বিষয়শ্রেণী:মধ্যযুগের পর্তুগাল বিষয়শ্রেণী:মধ্যযুগের স্পেন বিষয়শ্রেণী:আন্দালুস বিষয়শ্রেণী:ইউরোপের প্রাক্তন মুসলিম দেশ
কামারখন্দ বাংলাদেশের সিরাজগঞ্জ জেলার অন্তর্গত একটি উপজেলা।   অবস্থান ও আয়তন  কামারখন্দ উপজেলার উত্তরে সিরাজগঞ্জ সদর উপজেলা ও রায়গঞ্জ উপজেলা, দক্ষিণে বেলকুচি উপজেলা, পূর্বে বেলকুচি উপজেলা ও সিরাজগঞ্জ সদর উপজেলা, পশ্চিমে উল্লাপাড়া উপজেলা।  আয়তন- ২২৬৬৫ একর/৯১৬৪ হেক্টর/৯১.৬১ বর্গ কিলো/৩৫.৭০ বর্গ মাইল  জনসংখ্যা- ১৩৩৩৩২ জন (প্রায়)  পুরুষ- ৬৭৮৭৬ জন (প্রায়)  মহিলা- ৬৯৪৫৬ জন (প্রায়)  প্রশাসনিক এলাকা এই উপজেলার ইউনিয়নসমুহ হচ্ছে: রায়দৌলতপুর ইউনিয়ন ঝাঐল ইউনিয়ন  ভদ্রঘাট ইউনিয়ন জামতৈল ইউনিয়ন   ইতিহাস   ভৌগোলিক পরিচিতি  কামারখন্দ উপজেলার উত্তর পূর্ব দিকে সিরাজগঞ্জ সদর  উপজেলা, উত্তর পশ্চিমে রায়গঞ্জ উপজেলা, দক্ষিণ, পুর্বদিকে বেলকুচি উপজেলা, দক্ষিণ পশ্চিম দিকে উল্লাপাড়া উপজেলা।   জনসংখ্যার উপাত্ত   চিত্তাকর্ষক স্থানসমূহ   কামারখন্দ সেন্ট্রাল পার্ক।  কামারখন্দ মুক্তিযোদ্ধা স্মৃতি তোরণ।  ছাগলা পাগলার দহ।  রায়দৌলতপুর তালগাছের রোড।  শিক্ষা  এই উপজেলায় সাক্ষরতার হার ৭৫%। এখানে ১টি সরকারি মাধ্যমিক বিদ্যালয়, ১টি সরকারি কলেজ, ১টি কৃষি কারিগরি কলেজ ও ৫টি বেসরকারি কলেজসহ ১টি সরকারি কারিগরি প্রশিক্ষণ কেন্দ্র রয়েছে।  সরকারি মাধ্যমিক বিদ্যালয়:   ১. জামতৈল ধোপাকান্দি সরকারি বহুমুখী উচ্চ বিদ্যালয়  সরকারি কলেজ:   ১. সরকারি হাজী কোরপ আলী মেমোরিয়াল কলেজ, জামতৈল  বেসরকারি কলেজ সমূহ:  ১. নাসরিন ওয়াজেদ মহিলা ডিগ্রী কলেজ   ২. চৌবাড়ী ডঃ সালাম জাহানারা ডিগ্রী কলেজ  ৩. কোনাবাড়ী শহিদুল বুলবুল ডিগ্রী কলেজ  ৪. ডক্টর সামসউদ্দিন সালেমা মেমোরিয়াল কলেজ  ৫. হযরত শাহ কামাল কলেজ   অর্থনীতি  কৃষি এই উপজেলার প্রধান অর্থনৈতিক চালিকা শক্তি।এই এছাড়াও চাকুরি, ব্যবসায় এবং তাতঁ শিল্পের মাধ্যমে অনেকে জীবিকা নির্বাহ করেন।   উল্লেখযোগ্য ব্যক্তিত্ব   যাদব চন্দ্র চক্রবর্তী - গণিত সম্রাট।  কবির বিন আনোয়ার - পানি সম্পদ সচিব।  হাসু - সঙ্গীত শিল্পী।   বিবিধ    আরও দেখুন   সিরাজগঞ্জ জেলা;  রাজশাহী বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ    কামারখন্দ উপজেলা - জাতীয় তথ্য বাতায়ন।  বিষয়শ্রেণী:কামারখন্দ উপজেলা বিষয়শ্রেণী:সিরাজগঞ্জ জেলার উপজেলা
শেখ জমিরুদ্দীন (১৮৭০ – ২ জুন ১৯৩৭) বাংলার একজন লেখক ও ইসলাম প্রচারক ছিলেন।  জীবনী শেখ জমিরুদ্দীন ১৮৭০ সালে মেহেরপুরের গাংনীর গাঁড়াডোব বাহাদুরপুর গ্রামে জন্মগ্রহণ করেন। তিনি মেহেরপুর আমঝুঁপি খ্রিষ্টান স্কুল ও কৃষ্ণনগর নর্মাল স্কুলে পড়াশোনা করেছেন। ১৮৮৭ সালে তিনি খ্রিষ্টধর্ম গ্রহণ করেন। খ্রিষ্টধর্ম গ্রহণের পর তিনি নিজের নাম পরিবর্তন করেন জন জমিরুদ্দীন রাখেন।  জন জমিরুদ্দীন ১৮৯১ সালে এলাহাবাদ সেন্ট পলস ডিভিনিটি কলেজ থেকে ধর্মতত্ত্বে স্নাতক হন। পরবর্তীতে, তিনি কলকাতার ডিভিনিটি কলেজে ভর্তি হন। তিনি সেখানে খ্রিষ্টধর্মতত্ত্ব, সংস্কৃত, আরবি, গ্রিক এবং হিব্রু সাহিত্য ও ব্যাকরণ নিয়ে পড়াশোনা করেছিলেন। এবং সেখান থেকে হায়ার গ্রেড রিডার বা HGR ডিগ্রি লাভ করেন। তিনি বাংলা, ইংরেজি, উর্দু, ফার্সি ও লাতিন ভাষা জানতেন।  জন জমিরুদ্দীন ১৮৯২ সালের জুন মাসে খ্রিষ্টীয় বান্ধব পত্রিকায় আসল কোরআন কোথায় শিরোনামের একটি নিবন্ধ লেখেন। এর জবাবে মুনশি মোহাম্মদ মেহেরুল্লাহ ঈসায়ি বা খ্রিষ্টানি ধোকাভঞ্জন শিরোনামের একটি নিবন্ধ লেখেন যা ১৮৯২ সালের ২০ ও ২৭ জুন সুধাকর এ প্রকাশিত হয়েছিল। প্রবন্ধটিতে তিনি জন জমিরুদ্দীনের ছয়টি প্রশ্নের জবাব দিয়েছিলেন।  এরপর, জন জমিরুদ্দীন সুধাকর এ একটি নিবন্ধ লেখেন। এর জবাবে মুনশি মোহাম্মদ মেহেরুল্লাহ আসল কোরআন সর্বত্র শিরোনামের একটি নিবন্ধ লেখেন। নিবন্ধটি পরে জন জমিরুদ্দীন ইসলাম গ্রহণের সিদ্ধান্ত গ্রহণ করেন।  শেখ জমিরুদ্দীন ধর্মীয় বিষয়ে গ্রন্থ রচনা করেছেন। এছাড়া, তিনি সামাজিক বিষয়ক গ্রন্থ রচনা করেছেন ও অনুবাদ করেছেন। তিনি হযরত ঈসা কে, মেহের চরিত, ইসলামী বক্তৃতা, শ্রেষ্ঠ নবী হজরত মোহাম্মদ (স.) ও পাদরীর ধোঁকাভঞ্জন এর মত গ্রন্থ রচনা করেছেন। তিনি আমার জীবনী ও ইসলাম গ্রহণ বৃত্তান্ত শিরোনামে আত্মজীবনীও রচনা করেছেন।  শেখ জমিরুদ্দীন ১৯৩৭ সালের ২ জুন মৃত্যুবরণ করেন। মৃত্যুর পরে তাকে পারিবারিক গোরস্তানে দাফন করা হয়েছিল।  তথ্যসূত্র  বিষয়শ্রেণী:১৮৭০-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:১৯শ শতাব্দীর বাঙালি বিষয়শ্রেণী:মেহেরপুর জেলার ব্যক্তি বিষয়শ্রেণী:ইসলামি ব্যক্তিত্ব বিষয়শ্রেণী:বাংলাদেশে ইসলাম বিষয়শ্রেণী:বাঙালি লেখক বিষয়শ্রেণী:খ্রিস্টধর্মে ধর্মান্তরিত বিষয়শ্রেণী:খ্রিস্টধর্ম থেকে ইসলামে ধর্মান্তরিত বিষয়শ্রেণী:বাংলাদেশী অনুবাদক বিষয়শ্রেণী:খুলনা বিভাগের ইসলামি ব্যক্তিত্ব বিষয়শ্রেণী:বাঙালি আলেম বিষয়শ্রেণী:২০শ শতাব্দীর বাঙালি
নাজমা আকতার বাংলাদেশের জাতীয় পার্টির একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৪৬ থেকে নির্বাচিত জাতীয় সংসদ সদস্য।   জন্ম ও প্রাথমিক জীবন  নাজমা আকতার ২ ডিসেম্বর ১৯৬৩ সালে ফেনী জেলার ছাগলনাইয়া উপজেলায় জন্মগ্রহণ করেন। তার পিতা মৃত মোঃ মহিউদ্দিন হোসেন ও মাতা রওশন আরা চৌধুরী।   রাজনৈতিক ও কর্মজীবন  নাজমা আকতার জাতীয় পার্টির প্রেসিডিয়াম সদস্য, জাতীয় মহিলা পার্টির সাধারণ সম্পাদক ও ফেনী জেলা জাতীয় পার্টির সভাপতি। তিনি একাদশ জাতীয় সংসদের সংরক্ষিত নারী আসন-৪৬ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।   আরও দেখুন    একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    একাদশ জাতীয় সংসদ সদস্যদের তালিকা –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:১৯৬৩-এ জন্ম বিষয়শ্রেণী:ফেনী জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:বাংলাদেশ জাতীয় পার্টির রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ইন ইয়র হাউজ (এছাড়াও ইন ইয়র হাউজ: কানাডিয়ান স্ট্যাম্পিড অথবা ইন ইয়র হাউজ ১৬ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ইন ইয়র হাউজ কালানুক্রমিকের অধীনে প্রচারিত ষোড়শ অনুষ্ঠান ছিল। এই অনুষ্ঠানটি ১৯৯৭ সালের ৬ই জুলাই তারিখে কানাডার অ্যালবার্টার ক্যালগারির কানাডিয়ান এয়ারলাইন্স স্যাডলডোমে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট পাঁচটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য হার্ট ফাউন্ডেশন দশ জনের ট্যাগ টিম ম্যাচে কেন শ্যামরক, গোল্ডাস্ট, দ্য লিজিয়ন অব ডুম ও স্টোন কোল্ড স্টিভ অস্টিনকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে ভ্যাডারকে এবং একক ম্যাচে দ্য গ্রেট সাসকে তাকা মিচিনোকুকে পিনফলের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।   পটভূমি  ১৯৯৩ সাল পর্যন্ত ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) প্রতি বছর মোট পাঁচটি পেশাদার কুস্তির প্রতি-দর্শনে-পরিশোধ (পিপিভি) অনুষ্ঠানের আয়োজন করতো; যেগুলো "বিগ ফাইভ" নামে পরিচিত, উক্ত সময়ের পাঁচটি প্রধান অনুষ্ঠানগুলো ছিল রয়্যাল রাম্বল, রেসলম্যানিয়া, কিং অব দ্য রিং, সামারস্ল্যাম এবং সার্ভাইভার সিরিজ। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। ১৯৯৫ সালের ১৪ই মে তারিখে প্রথমবারের মতো ইন ইয়র হাউজ অনুষ্ঠিত হয়েছে।  ১৯৯৭ সালের এই অনুষ্ঠানটি ইন ইয়র হাউজ কালানুক্রমিকের ষোড়শ অনুষ্ঠান ছিল, যা ৬ই জুলাই তারিখে কানাডার অ্যালবার্টার ক্যালগারির কানাডিয়ান এয়ারলাইন্স স্যাডলডোমে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র   ১৬ ইন ইয়র হাউজ বিষয়শ্রেণী:জুলাই ১৯৯৭-এ কানাডায় ঘটনা বিষয়শ্রেণী:১৯৯৭-এ অ্যালবার্টা বিষয়শ্রেণী:অ্যালবার্টায় ঘটনা বিষয়শ্রেণী:ক্যালগারিতে পেশাদার কুস্তি
Purpose  To link to articles in the Wikisource 1920 edition of the Encyclopedia Americana.   Usage  {{Americana Poster}}  or  {{Americana Poster|Article Name}}  or  {{Americana Poster|Article Name|Display Name}}   Examples   {{Americana Poster|Cogniet, Leon}}  This result is displayed in the top box to the right.  If the last-name-first format looks too ugly, use:  {{Americana Poster|Cogniet, Leon|Léon Cogniet}}  This result is displayed in the bottom box to the right.  If no article name is specified, the PAGENAME is used.   Usage tips  When you put this template on a Wikipedia article, please be kind to the regular Wikipedians who are working on those articles. This should be placed at the bottom of the article, usually the External links section. Sometimes it simply won't fit within the Wikipedia article at the bottom, so you may have to use some judgement:  think about using the in-line version, .  If the article is about a Wikisource author, it will usually be better to just put a link in the "Works about" section of the author page in Wikisource using Wikisource:Template:Americana Link.   See also    -- use when the article is used as a specific reference  Wikipedia:Sister projects for full usage information  বিষয়শ্রেণী:আরোপণ টেমপ্লেট বিষয়শ্রেণী:বিশ্বকোষ উৎস টেমপ্লেট বিষয়শ্রেণী:উইকিসংকলন সংযোগ টেমপ্লেট
আমিন উদ্দিন মৃধা একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের উদ্ভিদবিজ্ঞান বিভাগের অবসরপ্রাপ্ত অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য।   জন্ম  মৃধা পাবনার বেড়া উপজেলায় জন্মগ্রহণ করেন।   শিক্ষাজীবন  আমিন উদ্দিন মৃধা রাজবাড়ী সরকারী উচ্চ বিদ্যালয় থেকে মাধ্যমিক ও বাংলাদেশ কৃষি বিশ্ববিদ্যালয়ের অধীনে উচ্চমাধ্যমিক (সমমান) পাস করেন। তিনি বাংলাদেশ কৃষি বিশ্ববিদ্যালয় থেকে ১৯৭২ সালে কৃষিতে বিএসসি (সম্মান) ও ১৯৭৫ সালে এমএসসি ডিগ্রি লাভ করেন। লন্ডন বিশ্ববিদ্যালয় থেকে ১৯৮৩ সালে তিনি পিএইচডি ডিগ্রি অর্জন করেন। এই ডিগ্রি অর্জনের জন্য ইম্পেরিয়াল কলেজ লন্ডনে অধ্যয়ন করায় তাকে ডিপ্লোমা অব দ্য ইম্পেরিয়াল কলেজ (ডিআইসি) প্রদান করা হয়।   কর্মজীবন  আমিন উদ্দিন ১৯৭৫ সালে চট্টগ্রাম বিশ্ববিদ্যালয়ের উদ্ভিদবিজ্ঞান বিভাগে প্রভাষক হিসেবে যোগদান করেন। তিনি ১৯৮০ সালে সহকারী অধ্যাপক, ১৯৮৫ সালে সহযোগী অধ্যাপক এবং ১৯৯২ সালে অধ্যাপক পদে পদোন্নতি লাভ করেন। ১৯৯৮ সালে তিনি সিলেকশন গ্রেড অধ্যাপক হন। ২০১১ সালে চট্টগ্রাম বিশ্ববিদ্যালয় থেকে অবসর লাভের পর থেকে ২০১৬ সাল পর্যন্ত তিনি সৌদি আরবের বাদশাহ সৌদ বিশ্ববিদ্যালয়ের প্লান্ট প্রোডাকশন বিভাগে অধ্যাপনা করেন।  কর্মজীবনে তিনি অধ্যাপনার পাশাপাশি চট্টগ্রাম বিশ্ববিদ্যালয়ের সিনেট ও একাডেমিক কাউন্সিলের সদস্য, উদ্ভিদবিজ্ঞান বিভাগের প্রধানসহ বিভিন্ন গুরুত্বপূর্ণ দায়িত্ব পালন করেন।  আমিন উদ্দিন মৃধা ২০০৮ থেকে ২০০৯ সাল পর্যন্ত পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।   গবেষণাকর্ম ও প্রকাশনা  জাতীয় ও আন্তর্জাতিক জার্নালে তার প্রায় ২০০টি গবেষণাপত্র প্রকাশিত হয়েছে। দেশে-বিদেশে বিভিন্ন সম্মেলনে তিনি গবেষণাপত্র উপস্থাপন করেছেন। উল্লেখযোগ্য সংখ্যক পিএইচডি ও এমএস পর্যায়ের শিক্ষার্থীর গবেষণা তত্ত্বাবধান করার অভিজ্ঞতা রয়েছে তার। এছাড়া বিভিন্ন জার্নালের সম্পাদক ও রিভিউয়ার হিসেবেও দায়িত্ব পালন করেন তিনি।   সদস্যপদ  আমিন উদ্দিন বিশ্ববিদ্যালয় শিক্ষক সমিতি ফেডারেশন, চট্টগ্রাম বিশ্ববিদ্যালয় শিক্ষক সমিতি, বাংলাদেশ বিজ্ঞান একাডেমিসহ বিভিন্ন পেশাজীবী ও গবেষণা সংগঠনের সাথে সম্পৃক্ত। তিনি বহু সংগঠনের নেতৃত্বও দিয়েছেন।   পুরস্কার ও সম্মাননা  মৃধা বহু পুরস্কার ও সম্মাননা লাভ করেছেন। উচ্চশিক্ষা ও গবেষণার জন্য তিনি আটটি আন্তর্জাতিক ফেলোশিপ লাভ করেন।   তথ্যসূত্র   বিষয়শ্রেণী:বাংলাদেশী শিক্ষাবিদ বিষয়শ্রেণী:পাবনা জেলার ব্যক্তি বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:পাবনা বিজ্ঞান ও প্রযুক্তি বিশ্ববিদ্যালয়ের উপাচার্য